Document ID: 32003R0952

Κανονισμός (ΕΚ) αριθ. 952/2003 του Συμβουλίου
της 21ης Ιανουαρίου 2003
σχετικά με την εξαγωγή ορισμένων προϊόντων χάλυβα από την Πολωνία στην Κοινότητα για το χρονικό διάστημα από την ημερομηνία έναρξης ισχύος του παρόντος κανονισμού έως την ημερομηνία προσχώρησης της Πολωνίας στην Ευρωπαϊκή Ένωση (παράταση του συστήματος διπλού ελέγχου)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,
την πρόταση της Επιτροπής,
Εκτιμώντας τα ακόλουθα:
(1) Η ευρωπαϊκή συμφωνία περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου, άρχισε να ισχύει την 1η Φεβρουαρίου 1994(1).
(2) Τα μέρη, με την απόφαση αριθ. 2/2003 του Συμβουλίου Σύνδεσης(2), αποφάσισαν να παρατείνουν το σύστημα διπλού ελέγχου που εισήχθη με την απόφαση 2/1999 του Συμβουλίου Σύνδεσης(3), για το χρονικό διάστημα από την ημερομηνία έναρξης ισχύος του παρόντος κανονισμού έως την ημερομηνία προσχώρησης της Πολωνίας στην Ευρωπαϊκή Ένωση.
(3) Κρίνεται, επομένως, σκόπιμο να παραταθεί η κοινοτική νομοθεσία εφαρμογής που θεσπίστηκε με τον κανονισμό (ΕΚ) αριθ. 1093/1999 του Συμβουλίου, της 30ής Μαρτίου 1999, για τη θέσπιση ενός συστήματος διπλού ελέγχου για τις εξαγωγές από τη Δημοκρατία της Πολωνίας στην Ευρωπαϊκή Κοινότητα ορισμένων προϊόντων χάλυβα ΕΚΑΧ για το χρονικό διάστημα από την 1η Απριλίου μέχρι τις 31 Δεκεμβρίου 1999(4),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1093/1999 παραμένει σε ισχύ για το χρονικό διάστημα από την ημερομηνία έναρξης ισχύος του παρόντος κανονισμού έως την ημερομηνία προσχώρησης της Πολωνίας στην Ευρωπαϊκή Ένωση, σύμφωνα με τις διατάξεις της απόφασης αριθ. 2/2003 του Συμβουλίου Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου.
Άρθρο 2
Ο κανονισμός (ΕΚ) αριθ. 1093/1999 τροποποιείται, συνεπώς, ως εξής:
1. Στον τίτλο, στο προοίμιο και στο άρθρο 1 παράγραφοι 1 και 3 του κανονισμού, οι αναφορές στην περίοδο "από την 1η Ιανουαρίου έως τις 31 Δεκεμβρίου 2002" αντικαθίστανται από αναφορές στην περίοδο "από την 13η Ιουνίου 2003 έως την ημερομηνία προσχώρησης της Πολωνίας στην Ευρωπαϊκή Ένωση".
2. Το παράρτημα III του εν λόγω κανονισμού αντικαθίσταται από το κείμενο που περιέχεται στο παράρτημα του παρόντος κανονισμού.
Άρθρο 3
Τα προϊόντα που αποστέλλονται στην Κοινότητα από την 1η Ιανουαρίου 2003 έως την ημερομηνία έναρξης ισχύος του παρόντος κανονισμού, εξαιρούνται από το πεδίο εφαρμογής του παρόντος κανονισμού.
Άρθρο 4
Ο παρών κανονισμός αρχίζει να ισχύει τη δέκατη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Ιανουαρίου 2003.

Labels: 3
18
15
1